als_Latn dik_Latn sag_Latn
Kryeministri të premten në interpelancë për Gjykatën Speciale
Kuvendi i Kosovës më 26 mars ka 11 pika të rendit të ditës, ndërsa me 27 mars ka interpelancën me Kryeministrin isa Mustafa lidhur me Gjykatën Speciale.
Politiko
E Hënë, 23 Mars 2015 | 16:17
0 Komente.
Kryeministri Isa Mustafa do të jetë në interpelancë lidhur me Gjykatën Speciale, në seancën e Kuvendit të Kosovës që do të mbahet këtë të premte, kërkesë kjo e cila është bërë nga Grupi Parlamentar i Vetëvendosjes.
Kryeparlamentari Kadri Veseli, pas mbledhjes së Kryesisë së Kuvendit, ka deklaruar se do të ketë seancë plenare me 26 mars dhe 27 mars.
“Me 26 mars i kemi 11 pika të rendit të ditës, ndërsa me 27 mars e kemi interpelancën me Kryeministrin e Republikës së Kosovës për përgjegjësitë e tij kushtetuese ndaj Gjykatës Speciale”, ka thënë Kryeparlamentari Veseli.
Teuta Sahatqija nga LDK, po ashtu, ka pohuar se Isa Mustafa do të jetë në seancë për interpelancën lidhur me Gjykatën Speciale, por jo edhe për punën e tij 100 ditëshe.
Ajo ka deklaruar se koalicioni qeverisës PDK-LDK nuk e ka problemin e votave për themelimin e Gjykatës Speciale.
“Ky koalicion nuk e ka problem numrin e votave, është koalicion i dy partive më të mëdha. Mendoj se çështja e Gjykatës është diskutuar edhe në mandatin e kaluar, ku dhe ka marrë miratimin, prandaj duke u bazuar në votimin e kaluar, duke u bazuar në numrin e votave që është në këtë koalicion aktual, nuk besoj se do të ketë problem të votave”.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn